ธปท.เผยทุนสำรองฯล่าสุดลดลง 3.52 หมื่นล้านบาท
ธปท.รายงานฐานะเงินทุนสำรองระหว่างประเทศล่าสุดมี 1.439 แสนล้านเหรียญสหรัฐ ลดลง 1.1 พันล้านเหรียญสหรัฐ หรือ 3.52 หมื่นล้านบาท
27 พ.ค. 2553

ธปท.รายงานฐานะเงินทุนสำรองระหว่างประเทศล่าสุดมี 1.439 แสนล้านเหรียญสหรัฐ ลดลง 1.1 พันล้านเหรียญสหรัฐ หรือ 3.52 หมื่นล้านบาท 
ธนาคารแห่งประเทศไทย(ธปท.) รายงานระดับเงินทุสำรองล่าสุด ณ วันที่ 21 พ.ค.อยู่ที่ 1.439 แสนล้านเหรียญสหรัฐ หรือประมาณ 4.66 ล้านล้านบาท ลดลง 1,100 ล้านเหรียญสหรัฐ หรือประมาณ 3.52 หมื่นล้านบาท จากสัปดาห์ก่อนหน้าที่มี 1.45 แสนล้านเหรียญสหรัฐ หรือประมาณ 4.69 ล้านล้านบาท 
ขณะที่ ฐานะสุทธิสัญญาซื้อขายเงินตราต่างประเทศแลกกับเงินบาทล่วงหน้า (เฟอร์เวิร์ด) อยู่ที่ 1.32 หมื่นล้านเหรียญสหรัฐ เพิ่มขึ้น 1,400 ล้านเหรียญสหรัฐ จากสัปดาห์ก่อนอยู่ที่ 1.18 หมื่นล้านบาท คาดว่าธปท.ยังมีการดูแลค่าเงินบาทไม่ให้แข็งค่าเร็ว และให้เป็นไปตามทิศทางเดียวกับสกุลในภูมิภาคเอเชีย ด้วยการเข้าซื้อเงินเหรียญสหรัฐอยู่
ทั้งนี้ ปริมาณเงินสดหมุนเวียนในมือประชาชนอยู่ที่  1.078 ล้านล้านบาท เพิ่มขึ้นจากสัปดาห์ก่อน 1.14 หมื่นล้านบาท